
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8
Poslovni broj: Pp-497/2026 

U    I M E    R E P U B L I K E    H R V A T S K E

 P  R  E  S  U  D  A

Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničarke Biljane Maljković, u prekršajnom predmetu protiv I-okr. pravne osobe Phantom bar d.o.o.  i II-okr. odgovorne osobe Sonje Tomljanović, zbog prekršaja iz zbog prekršaja iz čl. 296. st. 1. toč. 16. i st. 3. Zakona o autorskom pravu i srodnim pravima ("Narodne Novine" br. 111/21), u povodu optužnog prijedloga Hrvatskog društva skladatelja, ZAMP - stručne službe za zaštitu autorskih muzičkih prava, pod brojem: 356704-0001 od 12. siječnja 2026., nakon provedenog žurnog postupka, na temelju odredbe čl. 183. st. 1. Prekršajnog zakona ("Narodne Novine" br. 107/07, 39/13, 157/13, 110/15, 70/17, 118/18, 114/22), dana 10. travnja 2026. godine,
p  r  e  s  u  d  i  o     j  e

I-okr. pravna osoba Phantom bar d.o.o., MBS 060465933, OIB 23268519819, sa sjedištem u Zagrebu, Hrgovići 55, prekršajno ne kažnjavana, 

II-okr. odgovorna osoba Sonja Tomljanović, kći Zvonimira, rođ. 22. veljače 1970. godine u Melburnu (Australija), OIB 10843364584, direktor odgovorna osoba u pravnoj osobi sa stanom u Zagrebu, Banjolski odvojak I kbr. 5, prekršajno ne kažnjavana, 

        k r i v i    s u

I/ što su dana 28. lipnja 2025. godine u disco clubu Hacienda u Vodicama, Magistrala 42, organizirali koncert Ace Lukasa, na kojem su javno priopćavali autorska glazbena djela izvedbom uživo, putem uređaja sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo definirano čl. 32., čl. 40. i 47. Zakona o autorskom pravu i srodnim pravima, a bez odobrenja Hrvatskog društva skladatelja kao ovlaštene organizacije autora,
dakle, što su kao pravna osoba i odgovorna osoba u pravnoj osobi priopćili javnosti autorsko djelo bez odobrenja udruge za kolektivno ostvarivanje autorskog prava,
čime su počinili djelo prekršaja iz čl. 296. st. 1. toč. 16. i st. 2.  Zakona o autorskom pravu i srodnim pravima, 
pa im se temeljem  cit. zakonskih odredbi, 

   i z r i č e

I-okr. pravnoj osobi novčana kazna u iznosu od 670,00 eura (šestosedamdeset) 
II-okr. odgovornoj osobi novčana kazna u iznosu od 270,00 (dvjestosedamdeset)

II/ Temeljem čl. 33. st.11. Prekršajnog zakona I. i II. okrivljenici su obvezni platiti novčanu kaznu putem priložene uplatnice u korist Državnog proračuna u roku od 1 (jedan) mjesec po pravomoćnosti ove presude, a u protivnom postupit će se prema odredbi čl. 34. Prekršajnog zakona. Ukoliko u ostavljenom roku plate 2/3 novčane kazne, smatrat će se da je novčana kazna plaćena u cjelini.

	III/ Temeljem čl. 139. st. 3. u vezi s čl. 138. st. 2. i 3. Prekršajnog zakona, I. i II. okrivljenici su obvezni naknaditi trošak prekršajnog postupka u paušalnom iznosu od  40,00 (četrdeseteura) – S V A K I, putem priložene uplatnice u korist Državnog proračuna u roku od 1 (jedan) mjesec po pravomoćnosti ove presude, a u protivnom troškovi će se naplatiti prisilno, temeljem čl. 152. st. 4. i 11.  Prekršajnog zakona.  

Obrazloženje
	 
1. Hrvatsko društvo skladatelja, ZAMP - stručna služba za zaštitu autorskih muzičkih prava, Heinzelova 62A, pod brojem: 356704-0001 od 12. siječnja 2026. godine, podnio je optužni prijedlog protiv okrivljenika, radi prekršaja činjenično i pravno opisanog u izreci ove presude.
2. Predstavnik I-okr. pravne osobe i II-okr. odgovorna osoba pozivani su za 16. ožujka 2026. godine, koji poziv je II-okr. Sonja Tomljanović uredno zaprimila, dok se poziv za I-okr.  pravnu osobu vratio s naznakom "obaviješten nije podigao pošiljku", te je poziv za I-okr. pravnu osobu u smislu čl. 145. st. 5. Prekršajnog zakona za dan 10. travnja 2026. godine istaknut na oglasnu ploču Suda.  
3. U tijeku dokaznog postupka sutkinja je čitala dokaze i izvršila uvid u obrazac popis izvedenih djela, potvrda iz PE, izvadak iz sudskog registra, očitovanje tužitelja, potvrda o isticanju poziva na oglasnu ploču suda.
4.1. Uvidom u očitovanje ZAMP-a od 26. siječnja 2026. godine sutkinja je utvrdila kako okrivljenici nisu imali odobrenje niti su ga do danas pribavili, stoga nisu otklonili štetne posljedice počinjenog prekršaja.
4.2. Uvidom u izvadak iz sudskog registra Trgovačkog suda sutkinja je utvrdila kako je Sonja Tomljanović direktor jedina ovlaštena za zastupanje i samostalno predstavljanje pravne osobe od 27. studenog 2024. godine.
[bookmark: _GoBack]5.  Na temelju provedenog postupka i iskaza ispitanog svjedoka, sutkinja smatra dokazanim da su okrivljenici počinili djelo prekršaja, te ih je za navedeno djelo proglasila krivima i izrekla im novčane kazne. 
6. Odredbom čl. 32. Zakona o autorskom pravu i srodnim pravima, propisano je da autor ima isključivo pravo sa svojim autorskim djelom i koristima od njega činiti što ga je volja, te svakoga drugog od toga isključiti, ako zakonom nije drukčije određeno, a koje pravo obuhvaća, osobito: pravo umnožavanja, pravo distribuiranja (pravo stavljanja u promet), pravo priopćavanja autorskog djela javnosti i  pravo prerade.
7. Odredbom čl. 40. Zakona o autorskom pravu i srodnim pravima, propisano je da je pravo javnog priopćavanja fiksiranoga autorskog djela isključivo pravo priopćavanja javnosti zvučno snimljenog autorskog djela s podloge na koju je fiksirano.
8. Odredbom čl. 47. cit. Zakona, propisano je da je pravo javnog priopćavanja, emitiranja, reemitiranja, prijenosa izravnim protokom i činjenja dostupnim javnosti isključivo je pravo priopćavanja javnosti autorskog djela koje se emitira, reemitira, prenosi izravnim protokom ili čini dostupnim javnosti, pomoću zvučnika, ekrena ili sličnog tehničkog uređaja. 
9. Sutkinja smatra da ispitivanje okrivljenika nije bilo nužno za zakonito i pravilno donošenje presude, već da je činjenično stanje dovoljno utvrđeno na temelju provedenog postupka, pa je postupak provela i donijela presudu bez nazočnosti okrivljenice, uz primjenu odredbe čl. 167. st. 3. Prekršajnog zakona, a sukladno upozorenju u pozivu u smislu čl. 128. st. 2. toč. 7. cit. Zakona, da ukoliko se okrivljenici ne odazovu pozivu, a njihova nazočnost i ispitivanje nisu potrebni i ne utječu na zakonito i pravilno donošenje presude, postupak će se provesti donijeti presuda bez njihove nazočnosti. 
10. Prilikom odmjere novčane kazne okrivljeniku za navedeni prekršaj, sutkinja je vodila računa o stupnju krivnje, opasnosti djela i svrsi kažnjavanja, pa im je izrekla novčane kazne, primjerene za počinjeno djelo, kojim će se postići svrha kažnjavanja, i koje će utjecati na okrivljenike da se ubuduće klone ovakvih ili sličnih prekršaja. 
11. Odluka o trošku postupka temelji se na cit. zakonskim odredbama s time da je visina paušalnog iznosa određena s obzirom na složenost i trajanje postupka, te imovinske prilike okrivljenika.
        U Zagrebu, 10. travnja 2026.

         Zapisničarka                                                                                            Sutkinja

      Biljana Maljković                                                                              Mirela Prstec Batarelo  
 

Pouka o pravnom lijeku:
	Protiv ove presude stranke mogu podnijeti žalbu u roku od 8 dana od dana dostave  prijepisa presude. Žalba se podnosi pismeno u dva istovjetna primjerka, ovom Sudu bez naplate takse, na adresu:  Općinski prekršajni sud  u Zagrebu, Zagreb, Avenija Dubrovnik 8, pozivom na gornji broj, a o istoj odlučuje Visoki prekršajni sud Republike Hrvatske.


Dostavna naredba:
1. I-okr. Phantom bar d.o.o., Zagreb, Hrgovići 55,
2. II-okr. Sonja Tomljanović, Zagreb, Banjolski odvojak I kbr.5,
3. Tužitelj: HDS ZAMP, Zagreb, Heinzelova 62a,
4. Za spis.

